Saint Croix
Saint Croix [ˈkrɔɪ] as en eilun faan dön Amerikoons Jongfoomen Eilunen uun det eilunskööl faan dön Letj Antilen. Det as mä'n gratens faan 213 km² det gratst an mä'n iinwenertaal faan muar üüs 51.000 tu liker tidj det befölkringrikst eilun faan dön Amerikoons Jungfoomeneilunen, wat en US-amerikoons bütjergebiit san. Üüb't eilun lei a steeden Christiansted an Frederiksted.

Histoore
At eilun wurd uursprüngelk faan dön Kariben an dön Arawak besiidelt. Christof Kolumbus luniget 14. Nofember 1493 uun a nuurd faan't eilun an ded tu det a nööm Santa Cruz (Spaans för Halig Krüs). Bi'n ütjenölersaating mä a bewenern faan't eilun kaam en spanjer an en kariibe am't leewent. De föörfaal feerd tu en krich, wat iarst tu aanj broocht hed, üüs a spanjern hör kolonii üüb't eilun apded.

Uun det 17. juarhunert wurd det eilun faan ingeluners an holuners besiidelt. Dön bialen kolonien raaget dach bal uun't stridjen mäenöler. Woorskiinelk ded diarfaan a holuner hör siidlung ap. 1650 kaam en spaans floot faan fiiw skeb an 1200 saldooten faan Puerto Rico. Jo besaatet at eilun an maaget al a ingeluners duad. A spanjers wurd dach weleram kurt diarüüb faan a fransuusen ferdrewen. 
 13. Jüüne 1733 wurd Saint Croix tu det Deensk Waastindien Kompanii ferkeeft. At kompanii lai neen wäärt üüb't natschunaliteet faan a siidlers, diarfaan leet jo heer spaans juuden, fraansöösk Hugenotten an ingels siidler deel.

1917 wurd at eilun tu dön Ferianigt Stooten ferkeeft.

Amerikoonsk Jongfoomen Eilunen